Lætitia Sadier

Lætitia Sadier (s. 6. toukokuuta 1968) on ranskalaissyntyinen rock-muusikko. Hän on tullut tunnetuksi Lontoossa vuonna 1990 perustetun Stereolab-yhtyeen laulajana ja yhtenä alkuperäisjäsenistä. Hän vaikuttaa yhtyeessä yhä.

Sadier syntyi Ranskassa ja tapasi tulevan yhtyetoverinsa Tim Ganen Lontoossa 1980-luvun lopulla. Laulamisen ohella Sadier soittaa myös ainakin kosketinsoittimia, lyömäsoittimia, kitaraa ja vaskia. 

Sadier on lisäksi laulanut mm. taustat Blurin listahittiin "To the End" (1994), kertosäkeen Commonin kappaleella "New Wave" sekä lauluosuudet Sigmatropicin kappaleella "Haiku One". Sadierilla ja Ganella on vuonna 1998 syntynyt lapsi Alex.

Ranskalaiset muusikot
Vuonna 1968 syntyneet
Elävät henkilöt